Krymper flytoaletter
Ifølge Daily Mail er Delta Airlines en av de første flyselskapene som tar i bruk flytoaletter mindre enn 1x1 meter - den mest vanlige størrelsen på flytoaletter i dag. De reduserte toalettrommene vil bli tilpasset flyselskapets 737-900-fly og vil gi plass til fire nye seter, ifølge avisen.Flyselskapet sier at passasjerene ikke vil merke forskjell fordi den ekstra plassen vil bli hentet fra et tidligere uutnyttet område under vasken. De nye toalettene vil komme på plass senere i år hos Delta Airlines, men foreløpig kun på økonomiklasse. De minimerte do-rommene kan bety at også andre flyselskaper vil følge etter. - På fly handler alt om hvordan du utnytter plassen, sier Sebastien Weber, sjef for Zodiac Aerospace - et Los Angeles-basert firma som bygger toaletter for flyselskaoer - til Wall Street Journal.
Det kan gå mot enda trangere tider på flytoalettene.